CELEX: 32011R0775
Language: sl
Date: 2011-08-02 00:00:00
Title: Izvedbena uredba Komisije (EU) št. 775/2011 z dne 2. avgusta 2011 o uvrstitvi določenega blaga v kombinirano nomenklaturo

4.8.2011   
            
            
               SL
            
            
               Uradni list Evropske unije
            
            
               L 201/8
            
         IZVEDBENA UREDBA KOMISIJE (EU) št. 775/2011
   z dne 2. avgusta 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 2. avgusta 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Goveji kolostrum, v tekoči obliki, razmaščen, z odstranjenim kazeinom, pakiran v obliki za prodajo na drobno v stekleničke po 125 ml, z naslednjimi hranilnimi vrednostmi na 100 ml:
                              
                                 
                                    —
                                    mlečne beljakovine 2,5 do 5,5 g
                              
                                 
                                    —
                                    ogljikovi hidrati 3,3 g
                              
                                 
                                    —
                                    mlečna maščoba < 0,5 g
                              Proizvod je rumenorjava, rahlo motna tekočina.
                              Ima višjo vsebnost imunoglobulina kot naravna sirotka ali mleko.
                              V skladu z navedbo na etiketi je proizvod namenjen prehrani ljudi in se jemlje enkrat dnevno (1 do 2 jedilni žlici), sam ali s hladnim sadnim sokom. Področje uporabe proizvoda ni navedeno.
                           
                        
               
                  0404 10 48
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo tarifnih oznak KN 0404, 0404 10 in 0404 10 48.
                  Uvrstitev pod tarifno številko 3001 ali 3004 je izključena, saj proizvod ni namenjen terapevtski ali profilaktični uporabi.
                  Tehnološki koraki pri predelavi proizvoda in njegova sestava so primerljivi s tistimi pri modificirani sirotki.
                  Glede na značilnosti se proizvod uvršča pod tarifno številko 0404.
               
            
                  
                              2.
                           
                           
                              Z razprševanjem posušen kolostrum v prahu, z zmanjšano vsebnostjo maščobe, ki mu ni bil odstranjen kazein, pakiran v obliki za prodajo na drobno po 64 g v plastenke z navojnim pokrovčkom, z naslednjo sestavo (mas. %):
                              
                                 
                                    —
                                    mlečna maščoba 1,2
                              
                                 
                                    —
                                    mlečne beljakovine najmanj 50, običajno pa 65,5
                              Vsebnost suhe snovi v proizvodu je 93,3 mas. %.
                              Proizvod je prah kremne barve s tendenco oblikovanja grudic in mlečnim vonjem.
                              Ima višjo vsebnost imunoglobulina kot naravna sirotka ali mleko.
                              V skladu z navedbo na etiketi je proizvod namenjen prehrani ljudi.
                           
                        
               
                  0404 90 21
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo tarifnih oznak KN 0404, 0404 90 in 0404 90 21.
                  Uvrstitev pod tarifno številko 3001 ali 3004 je izključena, saj proizvod ni namenjen terapevtski ali profilaktični uporabi za ljudi.
                  Tudi uvrstitev pod tarifno številko 0402 je izključena, saj proizvod nima značilne sestave naravnega mleka v prahu.
                  Glede na značilnosti se proizvod uvršča pod tarifno številko 0404.